Az edző szerint szárnyalni fog az AC Milan
Carlo Ancelotti, az AC Milan vezetőedzője szerint a vágy volt a kulcsmomentum abban, hogy csapata a kezdeti döcögés után felállt, és a tabella élére küzdötte magát.
Vasárnapi 1-0-s győzelmével a milánói gárda az olasz bajnokság élére tornázta fel magát. Erre több, mint négy évet kellett várni, hiszen utoljára 2004 májusában állt ilyen jól Carlo Ancelotti csapata, akkor bajnokságot is nyert. Bár az idei szezont két vereséggel kezdte a csapat, idén azonban a bajnoki győzelem a cél. A Milan eddigi hét győzelmével a már a tízedik fordulóban az élre állt, bár sokan ezt a jó teljesítményt annak tudják be, hogy a játékosoknak nem kell a Bajnokok Ligájában küzdeniük.
„Abban, hogy a Milan talpon maradt a rossz szezonkezdet után, nagy szerepe va a vágynak, a közös akaratnak, hogy kilábaljunk a szezon eleji gödörből – mondta Ancelotti a Rai Radionak. – Ez a csapat rengetek gonddal küszködött a szezon elején, ami az új játékosok csapatba integrálásával együtt járt. Nyugodtan mondhatom, ennek vége.”
Kicsit optimistának tűnhet a tréner kijelentése, hiszen a Milan utóbbi három mérkőzését – köztük kettőt a San Siróban – csak egyetlen góllal nyert meg. Beleértve a 4-1-es és a 3-0-s idei győzelmeket is, szárnyalásról azért még nincs szó. „Kezdetben nem voltunk egységesek, nem tudtunk kiegyensúlyozottan játszani, sem a védekezésünk, sem a támadásunk nem működött valami jól – tette hozzá a mester. – Azonban volt egy fordulópont, mikor Kaká egyszer azt nyilatkozta, hogy a tehetség nem elegendő ahhoz, hogy fontos trófeákat szerezzünk. Azóta kicsit megváltoztak a dolgok.”
„A mostani meccseken még nem pörögtünk fel eléggé. Nem annyira technikás és látványos a futballunk, ellenben eredményesebb. Ha Andrea Pirlo is visszatér, sokkal erősebbek és hatékonyabbak leszünk. Ő nélkülözhetetlen és pótolhatatlan része a Milannak, jelenléte garancia a jó teljesítményre.” A csapatnak ugyanakkor még szüksége lesz egy vérfrissítésre, mert csak Ancelotti csak mérsékelten kezdett hozzá a beígért fiatalításhoz. A gárda erős és a szezon a BL kihagyása miatt mérsékelt, de a vezetőknek nem szabad elfelejteniük, hogy a keret jelenlegi játékosaiért már nem fog sok pénzt kapni, lévén vagy visszavonulnak, vagy levezetnek valahol milanos éveik után.